 URamaphosa akasoze ashaya umuntu wesifazane, kusho i-ex News24URamaphosa akasoze ashaya umuntu wesifazane, kusho i-exJohannesburg Lowo owayengunkosikazi wePhini likaMengameli uCyril Ramaphosa, uHope, utshele i-Eyewitness News ukuthi akaze ambeke isandla besathandana.NgoMsombuluko ebusuku, umholi we-Economic Freedom Fighters EFF uJulius Malema uthe umholi we-African National Congress Womens League uBathabile Dlamini ubekhuluma ngoRamaphosa ngesikhathi edalula ukuthi kunabanye abaholi besilisa abenza okungaphezu kukaMduduzi Manana.UManana ubhekene namacala amabili okushaya ngenhloso yokulimaza.UDlamini uthe weseka uNkosazana Dlamini-Zuma embangweni wesokuhola i-ANC.UHope uthi akakholwanga ukuthi nguMalema osho lento emphakathini.Ngishaqekile ukuthi umuntu ongumholi onjengaye angenza into efana nale.OLUNYE UDABA: Oseshintshe ubulili usefuna umazisini omushaUthe akulona iqiniso ukuthi uRamaphosa wake wamshaya.UCyril uncamela ukuba kuxoxiswane noma enze izinto ngendlela efanele kunokuba ashaye umuntu.Ngake ngamcasula kaningi, kodwa akaze angibeke isandla noma angihlukumeze.Uthe nakuba sebahlukana kodwa usamfisela ukuba abenguMengameli wezwe olandelayo. 